A Küküllő vármegyei Erzsébetvárosban örmény származású családba született. 1896-ban jogi doktorátust szerzett a Budapesti Tudományegyetemen. Köztisztviselői pályáját 1894-ben számgyakornokként kezdte a budapesti adófelügyelőségen. 1897-ben a Pénzügyminisztériumba helyezték át, ahol minisztériumi segédfogalmazóként kezdett, majd végigjárva a hivatali létrát, 1909-re minisztériumi titkár lett. 1913 és 1919 között Kolozsvárott működött pénzügyigazgatóként miniszteri tanácsosi rangban. A román betörés elől Budapestre menekült. A Tanácsköztársaság bukása után folytatta karrierjét a Pénzügyminisztériumban, ahonnan helyettes államtitkárként nyugdíjazták 1935-ben. 1937-től a Ferenc József Tudományegyetemen tanított államszámviteltant.